На основу члана 9. став 4. Закона о финансијској подршци породици са децом („Службени гласник РС“, број 16/02, 115/05 и 107/09) и члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13),

Скупштина општине Инђијa, на седници одржаној дана, 5. априла 2017. године, донела је

**О Д Л У К У**

**O ИЗМЕНИ ОДЛУКЕ О ОСТВАРИВАЊУ ПРАВА НА ФИНАНСИРАЊЕ ТРОШКОВА ВАНТЕЛЕСНЕ ОПЛОДЊЕ**

**Члан 1.**

У Одлуци о остваривању права на финансирање трошкова вантелесне оплодње, („Службени лист општине Инђија“, број 6/17) члан 3. мења се и гласи:

„Право на финансирање једног покушаја вантелесне оплодње, у текућој буџетској години, могу да остваре пунолетни и пословно способни жена и мушкарац који воде заједнички живот у складу са законом којим се уређују породични односи – супружници, односно ванбрачни партнери (у даљем тексту: пар), који су имали три покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање.

Право на финансирање једног покушаја вантелесне оплодње, у текућој буџетској години, могу да остваре и парови који су имали два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, с тим да у текућој буџетској години у којој подносе захтев за остваривање права, право на трећи покушај вантелесне оплодње нису остварили у здравственој установи у којој је трошкове сносио Републички фонд за здравствено осигурање“.

**Члан 2.**

У члану 6. став 1. тачка 1. мења се и гласи:

„1. да је претходно имао три покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, односно два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, с тим да у текућој буџетској години у којој подноси захтев за остваривање права, право на трећи покушај вантелесне оплодње није остварио у здравственој установи у којој je трошкове сносиo Републички фонд за здравствено осигурање“.

Тачка 2. брише се.

**Члан 3.**

У члану 7. став 2. тачка 1. мења се и гласи:

„1. потврда Републичког фонда за здравствено осигурање, да су извршена три покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање, односно да су извршена два покушаја вантелесне оплодње без живо рођеног детета, у здравственој установи у којој је трошкове сносио Републички фонд за здравствено осигурања.

**Члан 4.**

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 40-389/2017-I Председник,**

**Дана, 5. априла 2017. године**

**И н ђ и ј а Милан Предојевић**

О б р а з л о ж е њ е

Правни основ за доношењеОдлуке о измени Одлуке о остваривању права на финансирање трошкова вантелесне оплодње, садржан је у члану 9. став 4. Закона о финансијској подршци са децом (,,Службени гласник РС", бр. 16/02, 115/05 и 107/09) којом је прописано да општина може, уколико су обезбеђена средства у буџету да утврди и друга права, већи обим права од права утврђеним наведеним Законом и повољније услове за њихово остваривање, и у члану 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), којим је прописано да Скупштина опшине доноси прописе и друге акте.

Чланом 1. Одлуке о измени Одлуке о остваривању права на финансирање трошкова вантелесне оплодње мења се члан 3. Одлуке о остваривању права на финансирање трошкова вантелесне оплодње („Службени лист општине Инђија“, број 6/17), тако да се дефинише да право на финансирање једног покушаја вантелесне оплодње, у текућој буџетској години, могу да остваре пунолетни и пословно способни жена и мушкарац који воде заједнички живот у складу са законом којим се уређују породични односи – супружници, односно ванбрачни партнери (у даљем тексту: пар), који су имали три покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, као и парови који су имали два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, с тим да у текућој буџетској години у којој подносе захтев за остваривање права, право на трећи покушај вантелесне оплодње нису остварили у здравственој установи у којој је трошкове сносио Републички фонд за здравствено осигурање.

Чланом 2. Одлуке мења се члан 6. став 1. тачка 1. везано за услове који пар мора да испуњава, тако да се дефинише да поред осталих прописаних услова право на коришћење средстава има пар ако је претходно имао три покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, односно два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, с тим да у текућој буџетској години у којој подноси захтев за остваривање права, право на трећи покушај вантелесне оплодње није остварио у здравственој установи у којој je трошкове сносиo Републички фонд за здравствено осигурање.

Чланом 3. Одлуке мења се члан 7. став 2. тачка 1. везано за доказе који се прилаже дефинише се да пар доставља потврду Републичког фонда за здравствено осигурање, да су извршена три покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање, односно да су извршена два покушаја вантелесне оплодње без живо рођеног детета, у здравственој установи у којој је трошкове сносио Републички фонд за здравствено осигурања.

Имајући у виду напред наведено предлаже се Скупштини општине Инђија да Одлуку о измени Одлуке о остваривању права на финансирање трошкова вантелесне оплодње, усвоји у тексту како је дат у материјалу.

**Одељење за правне и скупштинске послове**

ПРЕГЛЕД ИЗВРШЕНИХ ИЗМЕНА

**Члан 3.**

~~Право на финансирање једног покушаја вантелесне оплодње, у текућој буџетској години, могу да остваре пунолетни и пословно способни жена и мушкарац који воде заједнички живот у складу са законом којим се уређују породични односи – супружници, односно ванбрачни партнери (у даљем тексту: пар), а који су имали два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање и који нису у текућој буџетској години остварили право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање.~~

**Право на финансирање једног покушаја вантелесне оплодње, у текућој буџетској години, могу да остваре пунолетни и пословно способни жена и мушкарац који воде заједнички живот у складу са законом којим се уређују породични односи – супружници, односно ванбрачни партнери (у даљем тексту: пар), који су имали три покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање.**

**Право на финансирање једног покушаја вантелесне оплодње, у текућој буџетској години, могу да остваре и парови који су имали два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, с тим да у текућој буџетској години у којој подносе захтев за остваривање права, право на трећи покушај вантелесне оплодње нису остварили у здравственој установи у којој је трошкове сносио Републички фонд за здравствено осигурање.**

**Члан 6.**

Пар из члaна 3. ове Одлуке, мора кумулативно испунити следеће услове:

~~1.да је претходно имао два покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање;~~

**1. да је претходно имао три покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, односно два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање, с тим да у текућој буџетској години у којој подноси захтев за остваривање права, право на трећи покушај вантелесне оплодње није остварио у здравственој установи у којој je трошкове сносиo Републички фонд за здравствено осигурање.**

2. ~~да у текућој буџетској години није остварио право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање;~~

3. да жена у моменту подношења захтева није навршила 44 године живота;

4. да су оба партнера држављани Републике Србије;

5. да оба партнера имају пребивалиште на територији општине Инђија, најмање годину дана пре дана подношења захтева;

6. да остварују право на здравствену заштиту код Републички фонда за здравствено осигурање;

7. да испуњавају здравствене критеријуме које је прописала републичка стручна комисија Министарства здравља за вантелесну оплодњу.

**Члан 7.**

Захтев за финансирање вантелесне оплодње подноси се Општинској управи општине Инђија - Одељењу за друштвене делатности.

Уз захтев из става 1. овог члана прилаже се:

~~1.потврда Републичког фонда за здравствено осигурање, да су извршена два покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање,~~

**1.потврда Републичког фонда за здравствено осигурање, да су извршена три покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање, односно да су извршена два покушаја вантелесне оплодње без живо рођеног детета, у здравственој установи у којој је трошкове сносио Републички фонд за здравствено осигурања.**

2. оверена изјава да пар није у текућој буџетској години остварио право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање;

3. извод из матичне књиге рођених (за жену);

4. уверење о држављанству Републике Србије;

5. уверење Полицијске станице Инђија о пријави пребивалишта на територији општине Инђија;

6. фотокопија здравствене књижице;

7. предрачун за трошкове поступка вантелесне оплодње, издат од здравствене установе која ће обавити вантелесну оплодњу;

8. доказ да пар испуњава здравствене критеријуме прописане од стране републичке стручне комисије Министарства здравља за вантелесну оплодњу.

Сходно члану 9. и члану 103. став 3. Закона о општем управном поступку („Службени гласник РС, број 18/16) Општинска управа Општине Инђија може по службеној дужности прибавити податке о чињеницама о којима се води службена евиденција кандидата, и то за: извод из матичне књиге рођених, извод из матичне књиге венчаних, уверење о држављанству, уверење Полицијске станице Инђија о пријави пребивалишта на територији општине Инђија, осим ако пар изјави да ће те податке прибавити сам.